**«Rock and Roll Music»** er en rock and roll-sang skrevet av og opprinnelig utgitt av Chuck Berry i september 1957. Den ble Berrys tredje top 10 hit i USA.

Mange artister har laget coverversjon av «Rock and Roll Music»; blant andre Humble Pie, Manic Street Preachers, Bill Haley and His Comets, REO Speedwagon, Mental As Anything, The Beatles, The Beach Boys, Tenpole Tudor og Bryan Adams.

Personell (Chuck Berry-versjon)
-------------------------------

* Chuck Berry: elektrisk gitar, vokal
* Lafayette Leake: piano
* Willie Dixon: bass
* Fred Below: trommer

The Beatles' versjon
--------------------

The Beatles fremførte «Rock and Roll Music» på konserter fra og med 1959 og til og med august 1966. Den var fast åpningsnummer da de la ut på sine konserter i 1966.

De spilte inn sin studioversjon i Abbey Road Studios 18. oktober 1964. Den dagen fylte låtskriver Chuck Berry 38 år (samme tilfelle skjedde med sangene «Dizzy Miss Lizzy» og «Bad Boy» som ble spilt inn på låtskriver Larry Williams' 30-årsdag året etter). Siden The Beatles hadde spilt «Rock and Roll Music» titt og ofte, trengte de bare å spille inn en tagning uten senere pålegg. John Lennon sang med påført ekko, mens produsent George Martin spilte piano.

Gruppen ga ut sin studioversjon av «Rock and Roll Music» på albumet *Beatles for Sale* 4. desember 1964 i Storbritannia. I USA ble den utgitt 15. desember 1964 på albumet *Beatles '65*. I Norge ble «Rock and Roll Music» gitt ut på singel i januar 1965. B-siden var «Eight Days a Week» (som på coveret/plateetikkett ble feilaktig stavet «8 Days A Week»). Platemerket var ND 7438 Odeon og den ble Norges mest solgte singel med The Beatles. Singlen nådde førsteplass på VG-lista i uke 12/13/14 i 1965.

*Rock and Roll Music* ble også tittelen på et dobbeltalbum som Capitol Records ga ut juni 1976 hvor utvalget av sanger ligger i tittelen.

### Musikere og instrumenter på The Beatles' versjon

* John Lennon: elektrisk gitar, vokal
* Paul McCartney: bass
* George Harrison: elektrisk gitar
* Ringo Starr: trommer
* George Martin: piano

### Andre offentlig utgitte versjoner av «Rock and Roll Music» med The Beatles

25. november 1964 var The Beatles i Playhouse Theatre i London og spilte inn blant annet «Rock and Roll Music» for BBC radio. Opptaket som er uten piano, ble kringkastet 26. desember 1964 og utgitt i 1994 på *Live at the BBC*.
Sangen var bandets vanlige åpningsnummer på den siste verdensturneen i 1966.

En konsertversjon ble utgitt på Anthology 2 i 1996 hvor opptaket stammer i fra Tokyo i Japan; datoen var 30. juni 1966.

Andre cover versjoner
---------------------

Mange andre artister har laget coverversjon av «Rock and Roll Music»; blant andre Humble Pie, Manic Street Preachers, Bill Haley and His Comets, REO Speedwagon, Mental As Anything, The Beatles, The Beach Boys, Tenpole Tudor og Bryan Adams.

Referanser
----------

1. 1 2
2. 1 2  *Live at the BBC* – informasjon (s. 39) i heftet som fulgte med utgivelsen
3. ↑  Lewisohn, Mark (1992). *The Complete Beatles Chronicle: The Definitive Day-By-Day Guide To The Beatles' Entire Career*. London: Pyramid Books. ISBN 1-855-10021-5 s. 364
4. ↑  Lewisohn, Mark (1988). *The Beatles Recording Sessions*. New York: Harmony Books. ISBN 0-517-57066-1 s. 50
5. ↑  Lewisohn, Mark (1988). *The Beatles Recording Sessions* s. 200/201
6. ↑  «Arkivert kopi». Arkivert fra originalen 13. mars 2012. Besøkt 2. mai 2012.
7. ↑
8. ↑  *Anthology 2* – informasjon i heftet (s. 24) som fulgte med utgivelsen

|  |  |  |
| --- | --- | --- |
| Forrige mottaker:«Fröken Fräken» med Sven-Ingvars | **Nummer 1 på VG-lista (med The Beatles)**(Uke 12–14 1965) | Neste mottaker:«The Last Time» med The Rolling Stones |